Obrazloženje I. Izmjena i dopuna Proračuna Općine Brestovac za 2018. godinu

UVOD

Na osnovi članka 39. Zakona o proračunu (Narodne novine broj 87/08, 136/12, 15/15), predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću proračunsku godinu i projekcije proračuna za sljedeće dvije proračunske godine.

Navedenim aktom omogućava se financiranje poslova, funkcija i programa koje izvršavaju upravna tijela, a radi ostvarivanja javnih potreba i prava građana, koji se temeljem posebnih zakona i drugih na zakonu zasnovanih propisa financiraju iz javnih prihoda, odnosno iz proračuna općine. Pri sastavljanju prijedloga planskih dokumenata primjenjuje se zakonom propisana metodologija glede sadržaja proračuna, programskog planiranja, proračunskih klasifikacija i drugo.

Uravnoteženje proračuna provodi se tijekom proračunske godine izmjenama i dopunama proračuna prema postupku za donošenje proračuna. Cilj ovih izmjena i dopuna proračuna je usklađivanje usvojenog financijskog plana s pokazateljima kretanja punjenja proračuna te usklađivanja rashoda i izdataka temeljem preuzetih obveza po računima, ugovorima i provedenim postupcima javne nabave.

MANJAK PRIHODA POSLOVANJA IZ 2017.G.

Godišnjim izvještajem o izvršenju Proračuna Općine Brestovac za 2017. godinu utvrđen je manjak prihoda/ primitaka nad rashodima / izdacima u iznosu od 164.388,16 kuna.Odlukom o raspodjeli rezultata poslovanja na dan 31. 12. 2017. godine

 utvrđen je rezultat poslovanja:

92211- višak prihoda poslovanja 112.265,90 kn

92222- manjak prihoda od nefinancijske imovine -276.654,06 kn

 MANJAK PRIHODA ZA PRIJENOS - 164.388,16 kn

 U SLJEDEĆE RAZDOBLJE

Navedena sredstva uvrštena su u ove Izmjene i dopune Proračuna te će se manjak prihoda podmiriti u 2018.g. iz općih prihoda i primitaka.

PRIHODI I PRIMICI

Proračunom za 2018. godinu planirani su ukupni prihodi i primci u iznosu od 10.670.000 kn, a ovim Izmjenama i dopunama se predlaže smanjenje od 235.000 kn.

 Primjena reforme financiranja jedinica lokalne i područne samouprave i ostvarivanje prihoda iz sredstava fiskalnog izravnanja razlog je planiranog povećanja prihoda od poreza i prireza na dohodak za 1.900.000,00 kuna.Istovremeno se predlaže samnjenje prihoda od pomoći iz državnog proračuna temeljem prijenosa EU sredstava budući da planirani projketi prijavljeni na natječajima u sklopu Programa ruralnog razvoja neće biti realizirani u ovoj godini.

 Primici nisu planirani, odnosno svi rashodi će biti financirani iz prihoda poslovanja i prihoda od prodaje nefinancijske imovine.

RASHODI I IZDACI

Proračunom za 2018. godinu planirani su ukupni rashodi u iznosu od 10.670.000 kn, a ovim izmjenama i dopunama predlaže se smanjenje rashoda za 400.000 kn. U odnosu na smanjenje prihoda rashodi su umanjeni za preneseni manjak prihoda iz prethodnih razdoblja u iznosu od 165.000 kn.

 Promjene na rashodima utvrđene su u posebnom dijelu proračuna i iskazane su po pojedinim programima,projektima i aktivnostima,a odnose na procjenu izvršenja do kraja godine ili usklađenje s novonastalim okolnostima.